
A paradicsomhal (Macropodus opercularis) szexuális dimorfizmusának molekuláris eredete

A 20. század utolsó évtizedeiben a paradicsomhal (Macropodus opercularis) az etológiai kutatások egyik kedvelt modellszervezetévé vált. Később azonban kevesebb figyelmet kapott, jelentősége fokozatosan csökkent. Az új genetikai technikák megjelenése és alkalmazása ezen a fajon, segíthet, hogy ismét releváns modellállattá váljon.

A paradicsomhalak farokúszójuk hosszát tekintve nemi dimorfizmust mutatnak: a hímeknél ez az úszó hosszabb, mint a nőstényeknél. Mivel a hosszabb farok nem jelent kifejezett előnyt a hímek számára, ezért ez a jelleg a szexuális dimorfizmus klasszikus példájának tűnik. A jelenség mögött meghúzódó molekuláris mechanizmusok feltárása segíthet betekintést nyerni a nemi dimorfikus karakterek genetikai hátterébe és fejlődésébe.

A farokúszók hosszának és mintázatának kialakulását a közelmúltban káliumcsatornákkal és az általuk létrehozott és szabályozott biolektromossággal hozták összefüggésbe. A paradicsomhalak farokúszójának nemi dimorfizmusát létrehozó molekuláris alapok feltárásához a fenotípusos megfigyelést bioinformatikai és molekuláris biológiai módszerekkel kombináltuk.

A pályamunkámban számszerűsítettem a két nem közötti farokhossz különbséget, majd statisztikailag igazoltam, hogy a hímeké nagyobb. Transzkriptomikai adatok felhasználásával valószínűsítettem, hogy a kcnb2l káliumcsatorna okozza ezt a különbséget. Ennek igazolásához kvantitatív PCR kísérleteket terveztem meg. Végül ennek a génnek az enhanszer régióját tanulmányoztam, lehetséges hím-specifikus enhanszer azonosítása végett. És ezzel a régióval megkezdtem transzgenikus zebrahalak generálását.



